ועדת הכנסת, כנסת 25, פרוטוקול מספר 18, 2023-02-13 00:00

אופיר כץ:  	אני מתכבד לפתוח את ישיבת ועדת הכנסת לגבי מתן הפטור

אופיר כץ:  החלטתי בעצם להמשיך את מה שהיה עד עכשיו, שמתן הפטור לחוקים יהיה באמצעות ועדת שרים לחקיקה

אופיר כץ:  כך אעשה גם לגבי שני החוקים שמונחים פה לפתחנו

אופיר כץ:  החוק שלך, קרויזר, וגם החוק של יפעת שאשא ביטון

אופיר כץ:   מחר תתקיים, לפי הבנתי, ועדת שרים טלפונית

אופיר כץ:  יעשו משאל טלפוני לגבי הפטור והעמדה של המשרדים לחוקים הללו

אופיר כץ:  שם בעצם תיקבע העמדה לגבי החוקים

ארבל אסטרחן: יש עוד ועדה השבוע?     

אופיר כץ: כן

אופיר כץ:  זה יהיה המנגנון, שאני פונה לוועדת השרים

אופיר כץ:  זה יהיה אחד ואחד, או יש איזה אירוע, אז שניים ושניים, אבל המנגנון שהיה הוא שיהיה

אופיר כץ:  לכן לא נצביע על החוקים שלפתחנו

אופיר כץ:       זאב, רצית להגיד, בבקשה

זאב אלקין: הרעיון המסדר שהיה וכך זה גם חולק, שיש איזון בין קואליציה לאופוזיציה למנגנון הזה של הפטורים

זאב אלקין:  כעיקרון, המנגנון לא אידיאלי אז אפשר להחליט שבכלל אין פטורים וזה בסדר

זאב אלקין:  אבל אם הרעיון היה שיש איזון בין קואליציה לאופוזיציה, הרי מה יקרה פה? לאופוזיציה כל פעם הממשלה תפיל את החוק ולא תיתן את הפטור, לקואליציה היא תאשר ואז זה לא איזון ולא נעליים, זאת בדיחה

צביקה פוגל: איזון בדיון

ארבל אסטרחן: מה היה עד היום?     

זאב אלקין: אין איזון בדיון

ארבל אסטרחן: אבל זה שנים כבר קיים

זאב אלקין: לא, אבל השאלה מה עושים עם זה?      

אופיר כץ: זאב, סליחה שאני קוטע אותך

אופיר כץ:  דווקא ביום ראשון כן עלו הצעות וכן אישרו והביעו עמדה של החוקים

אופיר כץ:  אישרו את הפטור והתנגדו לחוק אבל אישרו את הפטור

אופיר כץ:  אם אני לא טועה, החוק של ההתמודדות של נשים במועצות מקומיות

אופיר כץ:  אתם הרי הבאתם לנו שני חוקים לפטור שעלו ביום ראשון לוועדת שרים

אופיר כץ:  הם נמצאים על סדר-היום

אופיר כץ:  זאת אומרת שאישרו את הפטור אבל באחד מהם יש התנגדות לחוק

אופיר כץ:  זאת אומרת, כן אישרו את הפטורים, זה לא על אוטומט שוועדת שרים שוללת

זאב אלקין: אם אתה יודע לדאוג שוועדת שרים תאשר את הפטור גם אם היא מתנגדת, אז אין בעיה כי זה באמת מאוזן

ארבל אסטרחן: אף פעם יו"ר ועדת הכנסת לא ידע להבטיח דבר כזה

ארבל אסטרחן:  מה היה תמיד?     

זאב אלקין: בדרך-כלל מישהו שהממשלה היתה נגד החוק שלו, לא רצה להביא את זה אז הוא לא ביקש פטור מוועדת הכנסת והוא מראש ירד מהעניין

ארבל אסטרחן: ועכשיו יודעים שהממשלה נגד?     

זאב אלקין: הוא כאילו קיבל את זה מעל המכסה

זאב אלקין:  יכולת להעלות חוק מעל המכסה, קיבל תשובה של הממשלה ואם היא היתה שלילית אז הוא כבר לא נאבק להביא

ארבל אסטרחן: מה זה שונה עכשיו?     

זאב אלקין: הרי חברי אופוזיציה מביאים הרבה פעמים הצעות חוק שהם יודעים שהן יפלו כי הן בניגוד לעמדת ממשלה

זאב אלקין:  זאת זכותם

זאב אלקין:  יכול להיות שיחליטו ככה ויכול להיות שיחליטו ככה

זאב אלקין:       אם אנחנו מראש אומרים שמי שמחליט על הפטורים זה אך ורק הממשלה - - -      

ארבל אסטרחן: אבל כבר שנים אין בוועדת הכנסת פטורים

זאב אלקין: כן, אבל תמיד היתה אופציה לחבר אופוזיציה, אם הוא קיבל את ההבטחה הזאת של הפטור, כן לפנות לוועדת הכנסת ולבקש את הפטור

ארבל אסטרחן: למעשה, זה לא יושם

ארבל אסטרחן:  זה היה בבסיס הסיכום

זאב אלקין: כי בדרך-כלל אנשים לא רוצים את זה

זאב אלקין:   אם הפילו לי חוק, אני לא רוצה להביא אותו כי אני לא רוצה שהוא ייפול

זאב אלקין:  אבל לפעמים אנשים מביאים חוק כאמירה, כהצהרה

ארבל אסטרחן: כמעט ולא

ארבל אסטרחן:  אולי אפשר לספור על יד אחת בשנים רבות

ארבל אסטרחן:  למעשה הסידור היה - - -      

אופיר כץ: לא, כי אחרת זה לא סידור מאוזן

אופיר כץ: אבל זה לא באופן גורף

אופיר כץ:  הראייה לכך זה יום ראשון האחרון

אופיר כץ:  אני בטוח לגבי חוק אחד

אופיר כץ:  אני בודק עכשיו אם לשני החוקים אישרו את הפטורים

אופיר כץ:  זה שלכם, לא של הקואליציה

אופיר כץ:       אתה אומר שבאופן אוטומט ועדת השרים תפיל את זה

זאב אלקין: אני לא אומר באופן אוטומט, אבל אני אומר שיש נטייה

זאב אלקין:  לא נרמה את עצמנו

זאב אלקין:  יש איזה קשר בין קואליציה לממשלה

זאב אלקין:  הן לא שתי ישויות שלא קשורות אחת בשנייה

זאב אלקין:  לכן הסיכוי לזה שיאושר פטור לחוק של נציג קואליציה הוא הרבה יותר גדול מפטור של אופוזיציה

זאב אלקין:  לכן אם הרעיון במתן הפטור, אם הוא צריך להיות מאוזן, צריך לשמר את היכולת הזאת של חבר אופוזיציה שגם אם מתנגדים לחוק שלו, או שיתנו לו פטור, כפי שקרה בוועדת שרים לחקיקה - - -       

אופיר כץ: זה קורה

אופיר כץ:  יכול להיות שלא יתנו, כמו שאני הייתי באופוזיציה ועלו שני חוקים, אחד שלי ואחד שלכם בקואליציה, לחוק שלכם אישרו את הפטור ולשלי לא אישרו את הפטור

זאב אלקין: אמרתי

זאב אלקין:  אבל לא ביקשת מוועדת הכנסת להביא את זה והיא לא סירבה

אופיר כץ: אני לא זוכר מה היה אחרי זה

אופיר כץ:  אני רק זוכר שאת שלי הפילו

אופיר כץ:  אתה יודע מה, למשל בעניין של אופציה של תמיכה בחוקים

אופיר כץ:  אתם, במיוחד בשנה הראשונה, כל חוק שלנו באופן גורף במקרה הטוב זה היה דחייה של שלושה חודשים

אופיר כץ:  והנה היום אנחנו אישרנו

זאב אלקין: - - -      

אופיר כץ: בהתחלה בכלל לא היה על מה לדבר ואנחנו בשבוע הראשון של הטרומיות אישרנו לאופוזיציה לתמוך בשני חוקים בלי דחייה

אופיר כץ:       לגבי הפטורים, אני לא מסכים שזה באופן גורף

אופיר כץ:  שוב, כמו שאמרתי, גם אתם התנהלתם בוועדת שרים בדיוק אותו דבר

אופיר כץ:  אני לא זוכר מה כן העברתם בפטור

אופיר כץ:  אני זוכר שאת שלי - - -      

זאב אלקין: מה האיזון פה?     

אופיר כץ: אז איפה היה איזון שעושים את זה כל-כך הרבה שנים של הקואליציה וועדת שרים?      

זאב אלקין: תמיד יש אופציה לפנות לוועדת הכנסת

זאב אלקין:  אם אתה אומר קטגורית שכיושב-ראש ועדת הכנסת אף פעם לא אתעסק בפטור ומה שהממשלה החליטה קדוש בעיניי, אז כמובן זה מפר את האיזון הזה

זאב אלקין:  אפשר לנסות ולראות אבל בסוף זה מה שיקרה

זאב אלקין:  ברור לי סטטיסטית שזה מה שיקרה

זאב אלקין:  אני לא משלה את עצמי ואתה לא משלה את עצמך

זאב אלקין:  סטטיסטית, אחרי שנפעיל את זה איקס שבועות אתה תראה שמאושרים ועולים בפטורים הרבה יותר חוקי קואליציה מחוקי אופוזיציה

זאב אלקין:  אז המנגנון הזה במקום להיות מנגנון מאוזן בין שני הצדדים, הופך להיות מנגנון שהקואליציה מוסיפה לעצמה מעל המכסה עוד חוק

זאב אלקין:  זה מה שהולך להיות

אופיר כץ: המנגנון הזה לא היה בשנה וחצי האחרונות?     

זאב אלקין: אני אומר שיש יכולת אבל בדרך-כלל לא משתמשים בה כי ח"כים לא רוצים להפיל לעצמם חוקים

זאב אלקין:  אבל צריכה להישאר יכולת של חבר כנסת, שבמידה וכן חשוב לו להביא את זה דווקא בשבוע הזה ובאמירה, לפנות אליך וכן לבקש פטור מהוועדה

זאב אלקין:       אפשר לא לדון בזה עכשיו

זאב אלקין:  אפשר לתת לוועדת שרים לדון - - -      

אופיר כץ: אני מדבר מהחוויה שלי

ארבל אסטרחן: הרבה שנים כבר אין פטורים בוועדת הכנסת

זאב אלקין: כי לא פונים

זאב אלקין:  בהתחלה היה ואז אמרו בואו נשאל קודם את הממשלה, בשביל מה לפנות אם הממשלה מתנגדת

ארבל אסטרחן: נכון

ארבל אסטרחן:  הרבה פעמים ביקשו יותר מהכמות שעוברת לוועדת שרים

ארבל אסטרחן:  יו"ר ועדת הכנסת היה בוחר מבין מה שהגיע אליו אחד או שניים ו האחרים פשוט לא עלו בוועדת הכנסת

זאב אלקין: כן, אבל היו מייצרים איזון

זאב אלקין:  ברור שאחרים לא היו עולים

זאב אלקין:  אני גם לא אומר עשרה חוקים מכל צד

זאב אלקין:  אני אומר שאם החלטנו שיש מכסה של חוק אחד כזה כל שבוע זה בסדר, שניים גם בסדר

זאב אלקין:  מה שתחליט, אבל שיהיה פה איזה איזון בין שני הצדדים וכל אחד מקבל את יומו, את הפטור

זאב אלקין:  הוא לא יכול לקבל את ההצבעה וזה בסדר

אופיר כץ: בוא נסכם שנדבר לפני שמעלים את זה

אופיר כץ:  אני אעשה בדיקה למה יש היתכנות ולמה לא

אופיר כץ:  שלא תרגיש שפוסלים באופן אוטומטי

זאב אלקין: את זה אי-אפשר לדעת

אופיר כץ: אני לא קובע לך מה כן ומה לא

אופיר כץ:  אני לא רוצה לקבוע לך, אני רוצה שאתה תעלה

אופיר כץ:  אבל אם אתה אומר לי שאתה חושש שייפסל באופן אוטומט, לפחות אני אנסה לעזור לך להעלות את הסיכוי שהחוק שאתה כן מביא הוא כן יזכה לפטור

אופיר כץ:  זה משהו שאנחנו יכולים לעבוד בינינו

זאב אלקין: מה אנחנו עושים השבוע?     

אופיר כץ: השבוע אנחנו משאירים את זה לוועדת שרים

אופיר כץ:  אני יכול לדבר איתם אחרי הדיון אבל אניי לא יודע להבטיח לך

זאב אלקין: תנסה לפחות לסדר איתם שיהיה פה פטור

אופיר כץ: אני לא יכול להבטיח, אני אדבר איתם ועם יריב

אופיר כץ:       אם כך, הישיבה נעולה